NÁRODNÁ   RADA   SLOVENSKEJ   REPUBLIKY

II. volebné obdobie

DOPRACOVANÉ NOVÉ ZNENIE

N á v r h
                                                             
                                                                         Z á k o n 

z ...................... 2001 

o Slovenskom  rozhlase 

	Národná rada Slovenskej  republiky sa uzniesla na tomto zákone:

§ 1
Predmet úpravy 

	Tento zákon upravuje postavenie, poslanie, práva a povinnosti Slovenského rozhlasu a jeho orgánov a hospodárenie Slovenského rozhlasu. 

§ 2
Postavenie Slovenského  rozhlasu  

(1)	Slovenský rozhlas je verejnoprávna inštitúcia.

            (2) Slovenský rozhlas  je právnická osoba so sídlom v Bratislave.

§ 3
Poslanie Slovenského rozhlasu

	Poslanie Slovenského rozhlasu je prostredníctvom vysielania rozhlasovej  programovej služby  v súlade s osobitným predpisom^1) 

a)	slúžiť veciam verejného záujmu,
b)	prispievať k rozvoju demokratickej spoločnosti,
c)   utvárať priestor pre pluralitu názorov bez uprednostňovania záujmov len jednej politickej strany,  
      politického hnutia, skupiny alebo časti spoločnosti alebo náboženského vyznania a viery,
d)   podporovať rozvoj kultúry, vzdelávania  a rozhlasovej umeleckej tvorby,
e)   prispievať k propagácii Slovenskej republiky najmä výrobou a vysielaním informačných   
      a kultúrnych programov do zahraničia.

§ 4
Činnosť Slovenského rozhlasu
 
Slovenský rozhlas pre naplnenie poslania podľa § 3  vykonáva najmä tieto činnosti:

a)	vyrába a vysiela svoje programy slobodne a nezávisle,
b)   vysiela svoju programovú službu na štyroch celoplošných vysielacích sieťach a regionálnych  
      vysielacích okruhoch alebo na ďalších frekvenciách pridelených Slovenskému rozhlasu  
      rozhodnutím Rady pre vysielanie a retransmisiu,

––––––––––––––––––––––––––––––––––
1)  Zákon č. 308/2000 Z. z. o vysielaní a retransmisii a o zmene zákona č. 195/2000 Z. z.                          
     o telekomunikáciách.
c)   vysiela svoju programovú službu prostredníctvom družice, 
d)   vysiela svoju programovú službu prostredníctvom internetu a ďalších dostupných technológií,
e)   buduje vlastné vysielacie siete a zariadenia,
f)    vysiela reklamu, 
g)   vyrába, získava a rozmnožuje, zvukové, písomné a iné záznamy na pamäťové    
      médiá, vrátane ich vydávania, šírenia, požičiavania, predaja a ďalšieho zodnocovania.   

§ 5
Práva a povinnosti Slovenského rozhlasu 

(1) Slovenský rozhlas vykonáva  svoje práva a povinnosti  vysielateľa rozhlasovej programovej služby vo vlastnom mene, na vlastný účet a na vlastnú zodpovednosť.

(2) Slovenský rozhlas nemôže svoje práva a povinnosti vysielateľa rozhlasovej programovej služby previesť zmluvou a ani iným právnym aktom na inú právnickú osobu alebo fyzickú osobu.
  
(3) Slovenský rozhlas zabezpečuje plnenie povinností podľa osobitného predpisu^1) výrobou a vysielaním vlastných programov alebo nákupom programov od iných právnických alebo fyzických osôb, najmä od nezávislých producentov. 
    
(4) Slovenský rozhlas utvára podmienky na zabezpečenie nezávislosti svojich programových zamestnancov a osôb, ktoré spolupracujú na základe osobitných predpisov^2) (ďalej len „spolupracovník“) a na slobodu povolania rozhlasových tvorcov. 

(5) Slovenský rozhlas  zabezpečuje ochranu diel, umeleckých výkonov a zvukových záznamov podľa osobitného predpisu.^3) Slovenský rozhlas uchováva a archivuje významné programové, dokumentačné a iné fondy podľa osobitného predpisu.^4)

(6) Slovenský rozhlas  uskutočňuje prieskumy predovšetkým rozhlasového trhu a mediálneho prostredia v Slovenskej republike.
     
(7) Slovenský rozhlas pri plnení svojich povinností

a)   spolupracuje so štátnymi orgánmi a štátnymi organizáciami, verejnoprávnymi inštitúciami,  
      registrovanými cirkvami a náboženskými spoločnosťami, občianskymi združeniami a profesijnými 
      organizáciami,
b)   spolupracuje s tuzemskými a zahraničnými vysielateľmi a výrobcami zvukových  záznamov,
c)   vytvára a riadi sieť vlastných stálych a osobitných spravodajcov v Slovenskej republike        
      a v zahraničí,
d)   vytvára a využíva komplexné databázy na zabezpečenie informačného servisu v prepojení  
      na tuzemské a zahraničné siete,
e)   zúčastňuje sa na činnosti medzinárodných organizácií pôsobiacich v oblasti vysielania, 
 f)   zabezpečuje vysielanie v pásme stredných vĺn.

§ 6
Orgány Slovenského rozhlasu  

	Orgány Slovenského rozhlasu  sú 

a)	Rada Slovenského rozhlasu  (ďalej len „rada“),
b)	Dozorná rada Slovenského rozhlasu  (ďalej len „dozorná rada“),
c)	generálny riaditeľ Slovenského rozhlasu  (ďalej len „generálny riaditeľ“).

––––––––––––––––––––––––––––––––––––––-
2)  Napríklad zákon č. 383/1997 Z. z. Autorský zákon a zákon, ktorým sa mení a dopĺňa Colný zákon       
     v znení neskorších predpisov, v znení zákona č. 234/2000 Z. z., Občiansky zákonník, Zákonník  
     práce.  
3)  Zákon č. 383/1997 Z. z. v znení zákona č. 234/2000 Z. z.  
4)  Zákon Slovenskej národnej rady č. 149/1975 Zb. o archívnictve v znení neskorších predpisov.
   
§ 7
Rada

	  (1) Rada je riadiacim orgánom Slovenského rozhlasu, ktorý dohliada na plnenie programovej služby a na presadzovanie záujmov verejnosti pri vysielaní programovej služby vymedzenej týmto zákonom a osobitným predpisom^1).

   (2) Rada za svoju činnosť zodpovedá Národnej rade Slovenskej republiky (ďalej len „národná rada“).

§ 8
Pôsobnosť rady 
	   (1) Rada

a)	dohliada na dodržiavanie tohto zákona a všeobecne záväzných právnych predpisov súvisiacich  
      s činnosťou Slovenského rozhlasu,
b)  upozorňuje na porušenie povinností ustanovených týmto zákonom a Štatútom Slovenského    
rozhlasu a navrhuje generálnemu riaditeľovi opatrenia a lehoty na zabezpečenie nápravy   
     a kontroluje ich plnenie,
c)  schvaľuje Štatút Slovenského rozhlasu vrátane jeho príloh, 
d)  schvaľuje návrhy generálneho riaditeľa na zriadenie alebo zrušenie štúdií Slovenského rozhlasu,
e)  schvaľuje dlhodobé plány a koncepcie rozvoja vysielania  programovej služby, investičné  zámery   
     a dohliada na ich plnenie,
f)   schvaľuje časový rozsah vysielania na jednotlivých vysielacích sieťach a regionálnych vysielacích 
     okruhoch,
g)  schvaľuje podiely programových typov vo vysielaní na jednotlivých vysielacích okruhoch,
h)  schvaľuje návrhy generálneho riaditeľa na určenie podielu výroby a vysielania vlastnej 
     produkcie programov podľa jednotlivých programových typov,
i)   schvaľuje návrhy generálneho riaditeľa na určenie podielu vysielacieho času pre programy         
     vo verejnom záujme,
j)   schvaľuje návrhy generálneho riaditeľa na programovú skladbu vysielania a spôsob financovania 
     vysielania Slovenského rozhlasu prostredníctvom družice,
k)  schvaľuje návrhy generálneho riaditeľa na postúpenie práv tretej osobe na využívanie alebo  
     na spoluprácu s treťou osobou pri využívaní oprávnenia  Slovenského rozhlasu  vysielať reklamu 
     a sponzorované programy,
l)   prerokúva a predkladá na schválenie národnej rade návrh rozpočtu, ktorého súčasťou je aj 
     stanovisko Ministerstva financií Slovenskej republiky a rozhoduje o použití rezervného fondu, 
     (§ 26ods. 3) 
m) schvaľuje po oboznámení sa so stanoviskom dozornej rady návrhy generálneho riaditeľa  
     na prevod vlastníctva nehnuteľného majetku a hnuteľného majetku Slovenského rozhlasu, ak je 
     zostatková účtovná hodnota tohto majetku Slovenského rozhlasu vyššia ako 5 000 000 Sk, 
n)  schvaľuje po oboznámení sa so stanoviskom dozornej rady návrhy generálneho riaditeľa  
     na prenájom nehnuteľného majetku Slovenského rozhlasu  a  hnuteľného majetku Slovenského 
     rozhlasu, ak zmluvne dohodnutý čas prenájmu je dlhší ako tri roky, alebo ak je dohodnuté právo 
     opakovaného nájmu, 
o)  schvaľuje po oboznámení sa so stanoviskom dozornej rady  návrhy generálneho riaditeľa na   
     zriadenie záložného práva alebo iného zaťaženia majetku Slovenského rozhlasu podľa osobitných 
     predpisov ^5), ktoré prevyšuje 10 000 000 Sk,  
p)  schvaľuje po oboznámení sa so stanoviskom dozornej rady návrhy generálneho riaditeľa                 
     na poskytnutie nehnuteľného majetku Slovenského rozhlasu alebo hnuteľného majetku 
     Slovenského rozhlasu  so zostatkovou účtovnou hodnotou vyššou ako 1 000 000 Sk s cieľom 
     uzatvoriť zmluvu o združení (§ 25 ods. 11) alebo s cieľom vložiť tento majetok Slovenského 
     rozhlasu do majetku inej právnickej osoby (§ 25 ods. 12),
r)   prijíma uznesenia k zisteniam, návrhom a stanoviskám dozornej rady.

–––––––––––––––––––––––––––––––––––
5)  Občiansky zákonník 
     Obchodný zákonník

	(2) Rada je povinná

a)	predložiť predsedovi národnej rady prostredníctvom príslušného výboru na schválenie návrh   
      svojho štatútu,
b)   predkladať spolu s generálnym riaditeľom na schválenie národnej rade návrh rozpočtu   
      Slovenského rozhlasu v termíne predkladania návrhu štátneho rozpočtu a výročnú správu 
      o činnosti a hospodárení Slovenského rozhlasu po skončení kalendárneho roka, 
c)   predkladať národnej rade informáciu o svojej činnosti a o stave vysielanej programovej  služby  
      Slovenského rozhlasu vždy, keď o to národná rada požiada.

(3) Do právomoci rady patrí

a)  voliť a odvolávať generálneho riaditeľa  najmenej dvojtretinovou väčšinou všetkých členov      
     rady a určovať  jeho odmenu^6),
b)  voliť a odvolávať členov dozornej rady v prípadoch vymedzených týmto zákonom,
c)  vyjadrovať stanovisko k návrhom generálneho riaditeľa na vymenovanie alebo odvolanie 
     zástupcov generálneho riaditeľa.

§ 9
Zloženie rady 

	(1) Rada má pätnásť členov, ktorých volí a odvoláva národná rada z kandidátov na členov rady, ktorých jej na základe výsledkov verejného vypočutia kandidátov navrhuje príslušný výbor národnej rady.
	
(2) Návrhy kandidátov na členov rady predkladajú národnej rade 

a) poslanci národnej rady a prezident Slovenskej republiky,
b) profesijné organizácie a občianske združenia pôsobiace v oblasti audiovízie, hromadných 
    informačných prostriedkov, kultúry, vedy, vzdelávania, humanitné spoločnosti, registrované 
    cirkvi a náboženské spoločnosti^7). 

(3) Kandidát na člena rady musí spĺňať predpoklady na výkon funkcie člena rady v súlade s týmto zákonom, čo potvrdí svojím  písomným vyhlásením.

(4) Národná rada zvolí sedem členov rady z návrhov kandidátov na členov rady predložených podľa odseku 2 písm. a) a osem členov rady z návrhov kandidátov na členov rady  predložených podľa odseku 2 písm. b).
 
§ 10
Členstvo v rade
	
	(1) Za člena rady možno zvoliť fyzickú osobu s trvalým pobytom na území Slovenskej republiky, ktorá dosiahla vek 25 rokov, má spôsobilosť na právne úkony v celom rozsahu a je bezúhonná.  

(2) Za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin;  bezúhonnosť sa preukazuje výpisom z registra trestov.

––––––––––––––––––––
6)  Zákon č. 1/1992 Zb. o mzde, odmene za pracovnú pohotovosť a o priemernom zárobku
     v znení neskorších predpisov. 
7)  Zákon č. 308/1991 Zb. o slobode náboženskej viery a postavení cirkví a náboženských
     spoločností v znení zákona č. 394/2000 Z. z.
	(3) Funkcia člena rady je nezlučiteľná s funkciou prezidenta Slovenskej republiky, poslanca národnej rady, člena vlády Slovenskej republiky, štátneho tajomníka, vedúceho úradu ministerstva, predsedu (vedúceho) ďalšieho ústredného orgánu štátnej správy a jeho štatutárneho zástupcu,  s funkciou v orgánoch štátnej správy, s funkciou starostu (primátora),  prokurátora, sudcu, člena Rady pre vysielanie a retransmisiu,^8) člena volených orgánov Slovenskej televízie,^9) člena dozornej rady a s pracovným alebo iným obdobným pracovným pomerom v Slovenskom rozhlase. Toto obmedzenie sa vzťahuje aj na osoby blízke^10)  členovi rady.

	(4) Člen rady nesmie

a)	vykonávať funkciu v politickej strane alebo politickom hnutí, vystupovať v ich mene alebo pôsobiť v ich prospech,
b)	byť vysielateľom programovej služby,^1) prevádzkovateľom retransmisie,^1) členom štatutárneho orgánu, riadiaceho orgánu, kontrolného orgánu alebo zamestnancom takýchto osôb; toto  obmedzenie sa vzťahuje aj na osoby blízke^10) členovi rady,
c)	byť vydavateľom periodickej tlače,^11) prevádzkovateľom tlačovej agentúry, členom štatutárneho orgánu, riadiaceho orgánu alebo kontrolného orgánu  takýchto osôb,     
d)	byť členom štatutárneho orgánu, riadiaceho orgánu alebo kontrolného orgánu osoby, ktorá poskytuje služby súvisiace s výrobou programov, reklamou, technickým zabezpečením vysielania  programovej služby a prevádzkovania retransmisie, výrobou alebo distribúciou audiovizuálnych diel, zvukových alebo zvukovo-obrazových záznamov, ani v tejto oblasti podnikať. 

(5) Člen rady je povinný bezodkladne písomne oznámiť národnej rade každú zmenu skutočnosti podľa odsekov 2 až 4.

	(6) Vedecká, pedagogická, literárna alebo umelecká činnosť člena rady ani jeho práva vyplývajúce z osobitného predpisu^12) nie sú týmto zákonom dotknuté. 

(7) Pri výkone funkcie člena rady je člen rady povinný konať nestranne a zdržať sa konania, ktorým by došlo k uprednostneniu osobného záujmu pred verejným záujmom. Členstvo v rade je nezastupiteľné.

§ 11
Funkčné obdobie člena rady

	(1) Funkčné obdobie člena rady je šesť rokov s možnosťou opätovného zvolenia, najviac však v dvoch po sebe nasledujúcich funkčných obdobiach. 

	(2) Rada sa obnovuje každé dva roky  z  jednej tretiny členov rady. Na miesta uprázdnené uplynutím funkčného obdobia sa volia  noví členovia rady. Na miesta uprázdnené z  iného dôvodu sa volia noví členovia rady na zostávajúci čas do konca funkčného obdobia toho člena rady, ktorého miesto sa uprázdnilo. Pri voľbe nových členov rady národná rada postupuje  podľa § 9  ods. 4.

	(3) Funkčné obdobie člena rady sa začína odo  dňa, ktorý nasleduje po zániku mandátu člena rady namiesto ktorého bol zvolený, najskôr však odo dňa  jeho zvolenia. 

––––––––––––––––––––––––––––––––––––––––––––
8)  § 7 zákona č. 308/2000 Z. z.
9)  § 5 zákona č. .../2001  Z. z. o Slovenskej televízii.
10)  § 116 Občianskeho zákonníka.
11)  Zákon č. 81/1966 Zb. o periodickej tlači a o ostatných hromadných informačných prostriedkoch 
       v znení neskorších predpisov.
12)  § 3 zákona č. 383/1997 Z. z.

§ 12
Skončenie členstva v rade

	(1) Členstvo v rade sa skončí

a)	uplynutím funkčného obdobia člena rady (§11 ods. 1),
b)	vzdaním sa  funkcie člena rady; členstvo zaniká odo dňa doručenia oznámenia o vzdaní sa funkcie  predsedovi  národnej  rady,
c)	odvolaním člena rady z funkcie,
d)	odvolaním rady ako celku alebo
e)	smrťou člena rady.

	(2) Národná rada odvolá člena rady, len ak 

a)  bol právoplatne odsúdený za úmyselný trestný čin,
b)  bol právoplatne pozbavený spôsobilosti na právne úkony alebo jeho spôsobilosť na právne úkony 
     bola právoplatne obmedzená,
c)  vykonáva funkciu alebo činnosť nezlučiteľnú s funkciou  člena rady  podľa § 10 ods. 3 a 4, 
d)  porušil povinnosti člena rady ustanovené v § 10 ods. 5 a 7 alebo
e)  nevykonáva funkciu člena rady najmenej šesť po sebe nasledujúcich kalendárnych mesiacov.

	(3) Ak nastali skutočnosti podľa odseku 1 písm. a) alebo e) alebo skutočnosti podľa odseku 2 písm. e) alebo ak nastali okolnosti nasvedčujúce skutočnostiam podľa odseku 2 písm. c) alebo d), je predseda rady povinný bezodkladne to oznámiť predsedovi národnej rady.

	(4) Národná rada odvolá člena rady najneskôr do 60 dní odo dňa, keď sa dozvedela skutočnosti podľa odseku 2.

(5) Národná rada môže odvolať radu ako celok, len ak národná rada svojím uznesením opakovane v priebehu šiestich mesiacov konštatuje, že si rada neplní povinnosti ustanovené týmto zákonom alebo že Slovenský rozhlas si úlohy a povinnosti podľa  osobitného predpisu^1) neplní napriek upozorneniam Rady pre vysielanie a retransmisiu.^13) 

	(6) Národná rada môže odvolať radu podľa odseku 5 na návrh najmenej 15  poslancov národnej rady najneskôr do 60 dní od podania návrhu na jej odvolanie. 

	(7) Národná rada do 30 dní od odvolania rady ako celku zvolí novú radu. Na prvej schôdzi rady, ktorú zvolá predseda príslušného výboru národnej rady, sa žrebom rozhodne, ktorým piatim novým členom sa skráti funkčné obdobie na dva roky, ktorým piatim novým členom sa skráti funkčné obdobie na štyri roky a ktorým piatim novým členom zostane šesťročné funkčné obdobie. 

§ 13
Náležitosti spojené s členstvom v rade

	(1) Výkon funkcie člena rady sa považuje za prekážku v práci z dôvodov všeobecného záujmu.^14)

	(2) Člen rady má nárok na úhradu výdavkov spojených s výkonom  tejto funkcie podľa osobitných predpisov.^15)

	(3) Členovi rady sa za výkon tejto funkcie priznáva mesačná odmena. Výška odmeny sa určuje maximálne trojnásobkom minimálnej mzdy^16) v Štatúte rady.

–––––––––––––––––––––––––––––––
13)  § 5 ods. 2 písm. f) zákona č. 308/2000 Z. z..
14)  § 124 Zákonníka práce.
15)  Zákon č. 119/1992 Zb. o cestovných náhradách  v znení neskorších predpisov. 
16)  Zákon Národnej rady Slovenskej republiky č. 90/1996 Z. z. o minimálnej mzde v znení neskorších 
       predpisov.
(4) Výdavky spojené s činnosťou rady a s výkonom funkcie člena rady sa uhrádzajú z rozpočtu Slovenského rozhlasu.

§ 14
Rokovanie rady

	(1) Rada v tajnom hlasovaní nadpolovičnou väčšinou všetkých členov rady

a)   volí predsedu rady, prvého podpredsedu rady a druhého podpredsedu rady na funkčné obdobie 
      dvoch rokov,
b)   odvoláva predsedu, prvého podpredsedu a druhého podpredsedu.

	(2) Rokovanie rady najmenej raz za kalendárny mesiac zvoláva a riadi  predseda rady. Predsedu rady v čase jeho neprítomnosti zastupuje v rozsahu jeho práv a povinností prvý podpredseda rady a v čase jeho neprítomnosti zastupuje predsedu rady druhý podpredseda rady. 

(3) Rada je schopná uznášať sa, ak je na zasadnutí prítomných najmenej desať jej členov, pričom jedným z nich musí byť predseda rady alebo jeden z podpredsedov rady. 
 
(4) Rada prijme uznesenie, ak zaň hlasuje nadpolovičná väčšina prítomných  členov rady a ak tento zákon neustanovuje inak. 

(5) Rokovania rady sú verejné. Verejnosť možno z celého rokovania alebo z jeho časti vylúčiť na základe uznesenia rady, ak rada rokuje o skutočnostiach, ktoré podliehajú ochrane údajov podľa osobitných predpisov.^17)

(6) Z každého rokovania rady sa vyhotovuje zápis. Zápis z rokovania rady musí byť  verejne dostupný najneskôr do  desiatich dní odo dňa skončenia rokovania rady.

(7) Podrobnosti o rokovaní rady upravuje rokovací poriadok schválený radou. 

(8) Podrobnosti o vnútornej činnosti rady upravuje Štatút rady, ktorý schvaľuje predseda národnej rady po oboznámení sa so stanoviskom príslušného výboru národnej rady.

Dozorná rada
	 
§ 15
Postavenie dozornej rady

(1) Dozorná rada je volený orgán Slovenského rozhlasu, ktorý dohliada na riadne a účelné hospodárenie Slovenského rozhlasu, nakladanie s majetkom Slovenského rozhlasu a na využívanie verejných zdrojov. 

(2) Dozorná rada za svoju činnosť zodpovedá rade.

§ 16
Pôsobnosť dozornej rady

(1) Dozorná rada

a)	dohliada na hospodárenie Slovenského rozhlasu a nakladanie s majetkom Slovenského rozhlasu,
b)	kontroluje dodržiavanie tohto zákona a ostatných všeobecne záväzných právnych predpisov týkajúcich sa dodržiavania finančnej disciplíny, 
c)	vyjadruje stanovisko k návrhu rozpočtu a k účtovnej závierke a k výsledku hospodárenia Slovenského rozhlasu, ktoré sú súčasťou výročnej správy o činnosti a hospodárení Slovenského rozhlasu (§ 26 ods. 22); tieto stanoviská predkladá rade,

––––––––––––––––––––––––––––––––––––––––––––––
17) Napríklad zákon č. 52/1998 Z. z. o ochrane osobných údajov v informačných systémoch,     
       § 17 až 20 Obchodného zákonníka.
d)	vyjadruje stanovisko k návrhom generálneho riaditeľa predloženým rade na nakladanie s majetkom Slovenského rozhlasu, na prijímanie úverov alebo na vznik zadlženosti Slovenského rozhlasu,
e)	vyjadruje stanovisko k návrhom generálneho riaditeľa  na odpísanie pohľadávok Slovenského rozhlasu  alebo na trvalé upustenie od vymáhania pohľadávok Slovenského rozhlasu,
f)	oboznamuje radu s výsledkami svojej činnosti a so svojimi zisteniami,
g)	podáva rade návrhy na odstránenie zistených nedostatkov,
h)	predkladá rade na schválenie Štatút dozornej rady.

(2) Členovia dozornej rady sú oprávnení nahliadať do všetkých účtovných, ekonomických, finančných a iných dokladov a právnych dokumentov súvisiacich s hospodárením Slovenského rozhlasu a s nakladaním s majetkom Slovenského rozhlasu. 

§ 17
Zloženie dozornej rady

	(1) Dozorná rada má päť členov, ktorých volí a odvoláva rada.

	(2) Návrhy kandidátov na členov dozornej rady predkladajú  rade

a)	členovia rady,
b)	poslanci národnej rady,
c)	Slovenská komora audítorov, Slovenská komora komerčných právnikov, Slovenská komora advokátov, Slovenská komora daňových poradcov,
d)	občianske združenia a profesijné organizácie pôsobiace v oblasti ekonómie a práva,  
e)	Ministerstvo financií Slovenskej republiky.

(3) Rada zvolí dvoch členov dozornej rady z návrhov predložených podľa odseku 2 písm. a)  a b) a troch členov dozornej rady z návrhov predložených podľa odseku 2 písm. c) až e). 

(4) Kandidát na člena dozornej rady musí spĺňať predpoklady na výkon funkcie člena dozornej rady v súlade s týmto zákonom, čo písomne potvrdí svojím vyhlásením.

§ 18
Členstvo v dozornej rade

	(1) Za člena dozornej rady možno zvoliť fyzickú osobu s trvalým pobytom na území Slovenskej republiky, ktorá má spôsobilosť na právne úkony v celom rozsahu a  je bezúhonná, má ukončené vysokoškolské vzdelanie v odbore ekonomika alebo právo a má najmenej päť rokov odbornej praxe. 
   
	(2) Funkcia člena dozornej rady je nezlučiteľná s funkciou prezidenta Slovenskej republiky, poslanca národnej rady, člena vlády Slovenskej republiky, štátneho tajomníka, vedúceho úradu ministerstva, Predsedu (vedúceho) ďalšieho ústredného orgánu štátnej správy a jeho štatutárneho zástupcu, s funkciou starostu (primátora), prokurátora, sudcu, člena Rady pre vysielanie a retransmisiu,^8) člena volených orgánov Slovenskej televízie,^9) člena rady a s pracovným alebo iným obdobným pracovným pomerom v Slovenskom rozhlase. Toto obmedzenie sa vzťahuje aj na osoby blízke^10) členovi dozornej rady. 

	(3) Člen dozornej rady nesmie

a)	vykonávať funkciu v politickej strane alebo politickom hnutí, vystupovať v ich mene  alebo pôsobiť v ich prospech,
b)	byť vydavateľom periodickej tlače,^11) vysielateľom programovej služby^1), prevádzkovateľom retransmisie,^1) prevádzkovateľom tlačovej agentúry, členom štatutárneho orgánu, riadiaceho orgánu, kontrolného orgánu alebo zamestnancom takýchto osôb, vykonávať činnosť pre takéto osoby ani v tejto oblasti podnikať; toto obmedzenie sa vzťahuje aj na osoby blízke^10) členovi dozornej rady,

c)	byť členom štatutárneho orgánu, riadiaceho orgánu, kontrolného orgánu osoby alebo zamestnancom osoby, ktorá poskytuje služby súvisiace s výrobou programov, reklamou, technickým zabezpečením vysielania programovej služby a prevádzkovania retransmisiie, výrobou alebo distribúciou audiovizuálnych diel, zvukových alebo zvukovo-obrazových záznamov, ani v tejto oblasti podnikať. 

	(4) Člen dozornej rady je povinný bezodkladne písomne oznámiť národnej rade každú zmenu skutočnosti podľa odsekov 2 až 3.

	(5) Vedecká, pedagogická, literárna alebo umelecká činnosť člena dozornej rady ani jeho práva vyplývajúce z osobitného predpisu^12) nie sú týmto zákonom dotknuté.

	(6) Pri výkone funkcie člena dozornej rady je člen dozornej rady povinný konať nestranne, zachovávať mlčanlivosť o veciach týkajúcich sa obchodného tajomstva a zdržať sa konania, ktorým by došlo k uprednostneniu osobného záujmu pred verejným záujmom. Členstvo v dozornej rade je nezastupiteľné.

§ 19
Funkčné obdobie člena dozornej rady a skončenie členstva v dozornej rade

	(1) Funkčné obdobie člena dozornej rady je tri roky s možnosťou opätovného zvolenia.

	(2) Členstvo v dozornej rade sa skončí

a)	uplynutím funkčného obdobia člena dozornej rady (odsek 1),
b)	vzdaním sa funkcie člena dozornej rady; členstvo zaniká odo dňa doručenia oznámenia o vzdaní   
      sa funkcie predsedovi rady,
c)	odvolaním člena rady z funkcie alebo 
d)	smrťou člena dozornej rady.

   (3)  Rada odvolá člena dozornej rady, len ak

a)   bol právoplatne odsúdený za úmyselný trestný čin,
b)   bol právoplatne pozbavený spôsobilosti na právne úkony alebo jeho spôsobilosť na právne úkony 
      bola právoplatne obmedzená,
c)   vykonáva funkciu alebo činnosť nezlučiteľnú s funkciou člena dozornej rady podľa § 18 ods. 2 a 3,
d)   porušil povinnosti člena dozornej rady ustanovené v § 18  ods. 4 a 6 alebo 
e)  nevykonáva funkciu člena dozornej rady najmenej šesť po sebe nasledujúcich kalendárnych 
     mesiacov.

(4) Ak nastali skutočnosti podľa odseku 2 písm. a) alebo d) alebo skutočnosti podľa odseku 3 písm. e) alebo ak nastali okolnosti nasvedčujúce skutočnostiam podľa odseku 3 písm. c) alebo d), je predseda dozornej rady povinný bezodkladne to oznámiť predsedovi rady.

	(5) Rada odvolá člena dozornej rady najneskôr do 30 dní odo dňa, keď sa dozvedela o skutočnostiach podľa odseku 3.

§ 20
Náležitosti spojené s členstvom v dozornej rade

(1) Výkon funkcie člena dozornej rady sa považuje za prekážku v práci z dôvodov všeobecného záujmu.^14)

(2) Člen dozornej rady má nárok na úhradu výdavkov spojených s výkonom tejto funkcie podľa osobitných predpisov.^15)

(3) Členovi dozornej rady sa za výkon tejto funkcie priznáva mesačná odmena. Výška odmeny sa určuje maximálne trojnásobkom minimálnej mzdy^16) v Štatúte dozornej rady.

(4) Výdavky spojené s činnosťou dozornej rady a s výkonom funkcie člena dozornej rady sa uhrádzajú z rozpočtu  Slovenského rozhlasu.

§ 21
Rokovanie dozornej rady

	(1) Dozorná rada v tajnom hlasovaní

a)  volí predsedu dozornej rady a podpredsedu dozornej rady na funkčné obdobie jedného roka,
b)  odvoláva predsedu dozornej rady a podpredsedu dozornej rady. 

	(2) Rokovanie dozornej rady najmenej raz za dva kalendárne mesiace zvoláva a riadi predseda dozornej rady. Predsedu dozornej rady v čase jeho neprítomnosti zastupuje v rozsahu jeho práv a povinností podpredseda dozornej rady.

	(3) Dozorná rada je schopná uznášať sa, ak sú na zasadnutí prítomní najmenej traja jej členovia, pričom jedným z nich musí byť predseda dozornej rady alebo podpredseda dozornej rady.

	(4) Dozorná rada prijme uznesenie, ak zaň hlasuje nadpolovičná väčšina všetkých členov dozornej rady.

	(5) Podrobnosti o rokovaní dozornej rady upravuje rokovací poriadok dozornej rady, ktorý schvaľuje  dozorná rada. 

	(6) Podrobnosti o vnútornej činnosti dozornej rady upravuje Štatút dozornej rady, ktorý schvaľuje rada. 

Generálny riaditeľ

§ 22
Postavenie generálneho  riaditeľa

 	(1) Generálny riaditeľ je štatutárnym orgánom Slovenského rozhlasu, ktorý riadi jeho činnosť a koná v jeho mene. 

	(2) Generálneho riaditeľa v čase jeho neprítomnosti zastupuje v rozsahu jeho práv a povinností ním poverený  zástupca.

	(3) Generálny riaditeľ najmä

a)  predkladá rade na schválenie návrh Štatútu Slovenského rozhlasu, 
b)  vydáva Štatút Slovenského rozhlasu schválený radou,
c)  predkladá rade na schválenie návrhy dlhodobých plánov a koncepcií rozvoja vysielania    
     programovej služby Slovenského rozhlasu, návrhy investičných zámerov, návrh rozpočtu a výročnú 
     správu o činnosti a hospodárení Slovenského rozhlasu, 
d)  predkladá rade na schválenie návrh časového rozsahu vysielania na jednotlivých vysielacích  
     okruhoch, návrh podielu programových typov vo vysielaní na jednotlivých programových okruhoch, 
     návrh na určenie podielu výroby a vysielania vlastnej produkcie programov Slovenského rozhlasu  
     podľa jednotlivých programových typov, návrh podielu programov vo verejnom záujme a ich 
     štruktúru a ďalšie návrhy, o ktorých rozhoduje rada podľa § 8 ods.1 písm. f) až j), 
e)  predkladá rade na schválenie návrh na postúpenie práv tretej osobe na využívanie alebo na 
     spoluprácu s treťou osobou pri využívaní oprávnenia Slovenského rozhlasu vysielať reklamu 
     a sponzorované programy, 
f)   zabezpečuje v stanovených lehotách vykonávanie opatrení navrhnutých radou alebo príslušnými 
     kontrolnými orgánmi na zabezpečenie nápravy pri porušení povinností Slovenskej televízie 
     ustanovených týmto zákonom alebo všeobecne záväznými právnymi predpismi,
g)  predkladá rade na vyjadrenie návrhy na vymenovanie svojich zástupcov,
h)  vymenúva po oboznámení sa so stanoviskom rady svojich zástupcov a deleguje na nich časť
     svojich právomocí a povinností,

i)   zabezpečuje prijímanie, evidovanie podaní doručených Slovenskému rozhlasu a evidovanie 
     podaní doručených rade, 
j)   rozhoduje o všetkých otázkach týkajúcich sa Slovenského rozhlasu, ktoré nie sú podľa tohto 
     zákona vyhradené do výlučnej pôsobnosti rady alebo dozornej rady.
 
	(4) Generálny riaditeľ na základe predchádzajúceho súhlasu rady

a)  zriaďuje a zrušuje štúdiá Slovenského rozhlasu,
b)  uzatvára zmluvy o kúpe, predaji majetku Slovenského rozhlasu alebo o zriadení záložného práva naň a uzatvára zmluvy o prenájme nehnuteľného majetku Slovenského rozhlasu a hnuteľného majetku Slovenského rozhlasu; ak je zmluvne dohodnutý čas prenájmu dlhší ako tri roky, a ak je zostatková účtovná hodnota majetku Slovenského rozhlasu pri prevode vlastníctva vyššia ako        5 000 000 Sk, prenájom majetku a prevod majetku schvaľuje rada  
c)  prijíma v mene Slovenského rozhlasu úvery alebo vykonáva iné úkony smerujúce k zadlženiu Slovenského rozhlasu; ak hodnota prevyšuje sumu 10 000 000 Sk úkony schvaľuje rada,
 d)  vykonáva ďalšie právne úkony, o ktorých podľa tohto zákona alebo rozhoduje rada svojím 
      uznesením,
e)  predkladá rade a dozornej rade na schválenie návrhy dlhodobých finančných plánov.

	(5) Generálny riaditeľ je viazaný uzneseniami rady vo veciach jej pôsobnosti.

	(6) Generálny riaditeľ má právo zúčastňovať sa na rokovaní rady. 

§ 23
Podmienky na výkon funkcie generálneho riaditeľa

	(1) Generálneho riaditeľa volí rada verejným hlasovaním najmenej dvojtretinovou väčšinou všetkých členov rady na základe verejného výberového konania.

(2) Funkčné obdobie generálneho riaditeľa je šesť rokov. 

            (3) Za generálneho riaditeľa možno zvoliť fyzickú osobu, ktorá má  spôsobilosť  na právne úkony v celom rozsahu a je  bezúhonná, má ukončené vysokoškolské vzdelanie a najmenej päťročnú odbornú prax.

	(4) Funkcia generálneho riaditeľa je nezlučiteľná s funkciou prezidenta Slovenskej republiky, poslanca národnej rady, člena vlády Slovenskej republiky, štátneho tajomníka, vedúceho úradu ministerstva, Predsedu (vedúceho) ďalšieho ústredného orgánu štátnej správy a jeho štatutárneho zástupcu, s funkciou v orgánoch štátnej správy, s funkciou starostu (primátora), prokurátora, sudcu, člena Rady pre vysielanie a retransmisiu,^8) člena volených orgánov Slovenskej televízie,^9) člena rady a člena dozornej rady. Toto obmedzenie sa vzťahuje aj na osoby blízke^10) generálnemu riaditeľovi.

(5) Generálny riaditeľ nesmie

a)	vykonávať funkciu v politickej strane alebo politickom hnutí, vystupovať v ich mene alebo pôsobiť v ich prospech, toto obmedzenie sa vzťahuje aj na osoby blízke^10) generálnemu riaditeľovi,
b)	byť vysielateľom programovej služby,^1) prevádzkovateľom retransmisie,^1) vydavateľom periodickej tlače^11), prevádzkovateľom tlačovej agentúry, byť členom štatutárneho orgánu, riadiaceho orgánu, kontrolného orgánu alebo zamestnancom takýchto osôb ani v tejto oblasti podnikať; toto obmedzenie sa vzťahuje aj na osoby blízke^10) generálnemu riaditeľovi,
c)  byť majiteľom, spolumajiteľom ani členom štatutárneho orgánu, riadiaceho orgánu, kontrolného   
     orgánu alebo zamestnancom osoby, ktorá poskytuje služby súvisiace s výrobou programov, 
     reklamou, technickým zabezpečením vysielania programovej služby a prevádzkovania  
     retransmisie, výrobou alebo distribúciou audiovizuálnych diel, zvukových alebo                          
     zvukovo-obrazových záznamov a nesmie v tejto oblasti podnikať; toto obmedzenie sa vzťahuje aj 
     na osoby blízke^10) generálnemu riaditeľovi,
d)  vo vlastnom mene ani na vlastný účet uzatvárať zmluvy súvisiace s predmetom činnosti 
     Slovenského rozhlasu  a ani sprostredkovať pre iné osoby obchody súvisiace s predmetom činnosti 
     Slovenského rozhlasu; toto obmedzenie sa vzťahuje aj na osoby blízke^10) generálnemu riaditeľovi.
 
	(6) Generálny riaditeľ je povinný bezodkladne písomne oznámiť rade každú zmenu skutočnosti podľa odsekov 4 a 5.

(7) Generálnemu riaditeľovi patrí mesačná mzda vo výške dvojnásobku platu poslanca národnej rady.

§ 24
Skončenie výkonu funkcie generálneho riaditeľa

	(1) Výkon funkcie generálneho riaditeľa sa skončí 

a)  uplynutím funkčného obdobia generálneho riaditeľa (§ 23 ods. 1), 
b)  vzdaním sa funkcie generálneho riaditeľa; výkon funkcie sa skončí odo dňa doručenia oznámenia o vzdaní sa funkcie predsedovi rady,
c)  odvolaním generálneho riaditeľa z funkcie alebo 
d)  smrťou generálneho riaditeľa.

            (2) Ak sa generálny riaditeľ vzdal funkcie, predseda rady oznámi túto skutočnosť bezodkladne predsedovi národnej rady. 

	(3) Rada odvolá generálneho riaditeľa pred uplynutím jeho funkčného obdobia, len ak 

a)  bol právoplatne odsúdený za úmyselný trestný čin alebo za trestný čin, pri ktorom výkon trestu 
     nebol podmienečne odložený,
b)  bol právoplatne pozbavený spôsobilosti na právne úkony alebo  jeho spôsobilosť na právne úkony 
     bola právoplatne obmedzená,
c)  vykonáva funkciu alebo činnosť nezlučiteľnú s funkciou generálneho riaditeľa 
     podľa § 23 ods. 4 a 5,
d)  nevykonáva svoju funkciu najmenej šesť po sebe nasledujúcich kalendárnych  mesiacov,
e)  rada v priebehu šiestich po sebe nasledujúcich kalendárnych mesiacov svojím uznesením 
     opakovane konštatuje, že Slovenský rozhlas  preukázateľne neplní úlohy a povinnosti ustanovené       týmto zákonom alebo osobitným predpisom^1) alebo
f )  rada svojím uznesením opakovane konštatuje, že generálny riaditeľ si neplní povinnosti 
     ustanovené v  § 22 ods. 3 písm. a) až f),  § 22 ods. 4 písm. a) až d) alebo v § 23 odsek 6.

	(4) Rada odvolá generálneho riaditeľa podľa odseku 3 najmenej dvojtretinovou väčšinou  všetkých členov rady verejným hlasovaním.

	(5) Rada do zvolenia nového generálneho riaditeľa poverí jedného zo zástupcov generálneho riaditeľa výkonom funkcie generálneho riaditeľa.

	(6) Rada je povinná najneskôr do 60 dní odo dňa skončenia výkonu funkcie generálneho riaditeľa  zvoliť nového generálneho riaditeľa.

§ 25
Hospodárenie Slovenského rozhlasu 

(1) Slovenský rozhlas  hospodári s majetkom Slovenského rozhlasu .  

            (2) Majetok Slovenského rozhlasu tvorí súhrn majetkových hodnôt, a to nehnuteľných vecí, hnuteľných vecí, pohľadávok a iných práv a iných hodnôt oceniteľných peniazmi. 

(3) Slovenský rozhlas hospodári s vlastnými finančnými prostriedkami, verejnými finančnými prostriedkami podľa osobitného predpisu^18) a aj s finančnými prostriedkami zo štátneho rozpočtu schváleného národnou radou, poskytnutými formou dotácie. Slovenský rozhlas je povinný                       pri používaní prostriedkov zachovávať maximálnu hospodárnosť a efektívnosť ich použitia.^19) Prostriedky, s ktorými Slovenský rozhlas hospodári môže Slovenský rozhlas používať len na určené účely a v nevyhnutnom rozsahu na zabezpečenie nerušeného chodu organizácie. 

            (4) Slovenský rozhlas  je povinný majetok Slovenského rozhlasu podľa odseku 2 užívať         na plnenie povinností ustanovených týmto zákonom alebo osobitným predpisom^1), udržiavať tento majetok v riadnom stave a využívať všetky právne prostriedky na jeho ochranu a dbať, aby nedošlo k jeho poškodeniu, strate alebo k jeho  zneužitiu. Slovenský rozhlas je povinný nakladať s majetkom Slovenského rozhlasu, ktorý neslúži a ani v budúcnosti nebude slúžiť na plnenie jeho úloh, účelne a s maximálnou hospodárnosťou.   

(5) Slovenský rozhlas môže svoj majetok Slovenského rozhlasu, najmä ten, ktorý neslúži a ani v budúcnosti nebude slúžiť na plnenie jeho úloh, prenajímať, predať  alebo zriadiť naň záložné právo v súlade s týmto zákonom a za primeranú cenu. Primeranou cenou je trhová cena, za ktorú sa v určitom čase a na určitom mieste zvyčajne predáva  alebo prenajíma taká alebo porovnateľná nehnuteľná vec,  najmenej však cena zistená podľa cenových predpisov.^20)

(6) Cenu dohodnutú v zmluve o prevode vlastníctva nehnuteľného majetku Slovenského rozhlasu  je nadobúdateľ povinný zaplatiť najneskôr pri podpise zmluvy. 

(7) Slovenský rozhlas môže nehnuteľný  majetok Slovenského rozhlasu prenechať do nájmu nájomnou zmluvou.^21) Prenájom nehnuteľného majetku Slovenského rozhlasu na neurčitý čas  alebo na čas  dlhší ako tri roky  schvaľuje rada. Slovenský rozhlas nemôže nehnuteľný majetok Slovenského rozhlasu prenechať do výpožičky  zmluvou o výpožičke.^22) 

(8) Slovenský rozhlas môže písomnou zmluvou darovať hnuteľné veci nepresahujúce jednotlivo zostatkovú účtovnú hodnotu 50 000 Sk alebo uzavrieť zmluvu o výpožičke^22) so zariadením sociálnych služieb,^23) zdravotníckym zariadením,^24) neziskovou organizáciou,^25) školou alebo s inou právnickou osobou, ktorá nie je podnikateľom, ak darované alebo vypožičané hnuteľné veci budú slúžiť na účely súvisiace s hlavným predmetom činnosti obdarovaného alebo vypožičiavateľa.

(9) Nájomca alebo vypožičiavateľ môžu majetok Slovenského rozhlasu užívať len v rozsahu určenom nájomnou zmluvou^21) alebo zmluvou o výpožičke^22). Nájomca ani vypožičiavateľ nie je oprávnený prenechať majetok Slovenského rozhlasu  do nájmu, podnájmu alebo výpožičky. Nájomca ani vypožičiavateľ nemá prednostné právo na kúpu tejto veci. Nájomca ani vypožičiavateľ nemôže zriadiť na majetok Slovenského rozhlasu  záložné právo ani inak tento majetok zaťažiť.

––––––––––––––––––––––––––––––––––––––––––––––––––––
18)  Zákon Národnej rady Slovenskej republiky č. 212/1995 Z. z. o koncesionárskych poplatkoch  
       a o zmene zákona č. 486/1991 Zb. o prevádzkovaní rozhlasového a televízneho vysielania    
       v znení neskorších predpisov.
19)  Napríklad zákon č. 263/1999 Z. z. o verejnom obstarávaní a o zmene a doplnení niektorých 
       zákonov.           
21)  Vyhláška  Ministerstva financií Slovenskej republiky č. 465/1991 Zb. o cenách stavieb, pozemkov, 
       trvalých porastov, úhradách za zriadenie práva osobného užívania pozemkov a náhradách             
       za dočasné užívanie pozemkov.
22)  § 663 až 684 Občianskeho zákonníka.
23)  § 659 až 662 Občianskeho zákonníka.
22)  § 18 ods. 2 a 3 písm. b) zákona č. 195/1998 Z. z. o sociálnej pomoci v znení neskorších 
       predpisov. 
24)  § 24 ods. 1 písm. a) až r) zákona Národnej rady Slovenskej republiky č. 277/1994 Z. z. 
       o zdravotnej starostlivosti v znení neskorších predpisov. 
25)  Zákon č. 213/1997 Z. z. o neziskových organizáciách poskytujúcich všeobecne prospešné služby.

(10) Slovenský rozhlas  môže vložiť nehnuteľný majetok Slovenského rozhlasu ako vklad     na účely uzatvorenia zmluvy o združení  podľa osobitného predpisu^26) len ak dohodnutý účel združenia súvisí činnosťou Slovenského rozhlasu poľa § 3; majetok Slovenského rozhlasu, ktorého hodnota prevyšuje 1 000 000  Sk možno vložiť  iba so súhlasom rady.

(11) Slovenský rozhlas môže vložiť nehnuteľný majetok Slovenského rozhlasu alebo  hnuteľný majetok Slovenského rozhlasu do majetku inej právnickej osoby; majetok Slovenského rozhlasu, ktorého zostatková účtovná hodnota prevyšuje 1 000 000 Sk možno vložiť  len so súhlasom rady.

(12) Slovenský rozhlas  nesmie uzatvárať zmluvy o tichom spoločenstve.

(13) Slovenský rozhlas nesmie poskytovať úvery, vydávať dlhopisy, vystavovať, akceptovať  ani avalovať zmenky. 

(14) Slovenský rozhlas je povinný starať sa o to, aby si dlžník splnil všetky povinnosti včas a riadne, aby sa pohľadávka včas uplatnila na príslušných orgánoch a aby sa rozhodnutia týchto orgánov včas vykonali. Ak je dlžník v omeškaní s plnením svojich záväzkov, je Slovenský rozhlas  povinný starať sa o to, aby sa úroky z omeškania alebo poplatok z omeškania včas a riadne uplatnili a vymáhali. Slovenský rozhlas  môže z dôvodu účelnosti odplatne previesť vlastníctvo pohľadávky; ak je cena prevodu vlastníctva pohľadávky menej ako 90 % hodnoty pohľadávky, podlieha tento prevod súhlasu rady.

(15) Na písomné požiadanie dlžníka, z dôvodu jeho platobnej neschopnosti, môže Slovenský rozhlas uzavrieť s dlžníkom písomnú dohodu o splátkach alebo o odklade platenia, ak
  
a) dlžník svoj dlh písomne uznal alebo ide o pohľadávku Slovenského rozhlasu priznanú       právoplatným rozhodnutím súdu,  
b)  dlžník z dôvodu zhoršenia ekonomických alebo sociálnych pomerov nemôže zaplatiť celý dlh naraz alebo
c)  sa dlžník v dohode o splátkach alebo o odklade platenia zaviaže zaplatiť celý dlh naraz, ak nezaplatí niektorú splátku riadne a včas alebo ak sa zlepšia jeho ekonomické a sociálne pomery; dlžníkovi možno povoliť odklad platenia najviac na jeden rok odo dňa, kedy bol splatný jeho záväzok. 

(16) Pri nedodržaní termínu splátky pre jednotlivé splátky, alebo zaplatením nižšej sumy jednotlivých splátok sa stáva celá dlžná suma splatnou. Pri povolení splátok alebo odkladu splátok sa úroky z omeškania neúčtujú.   

(17) Slovenský rozhlas  môže trvale upustiť od vymáhania pohľadávky, len ak  sa pohľadávka premlčala a dlžník vzniesol námietku premlčania. Trvale upustiť od vymáhania pohľadávky, ktorá je          u jedného dlžníka vyššia ako 500 000 Sk možno len so súhlasom  rady.

 (18) Slovenský rozhlas môže odpísať pohľadávku z vlastného podnetu len ak je pohľadávka nevymožiteľná; nevymožiteľnú pohľadávku, ktorá je u jedného dlžníka vyššia ako 500 000 Sk možno odpísať len so súhlasom rady.

(19) Za nevymožiteľnú sa na účely tohoto zákona považuje pohľadávka, ktorú nie je možné previesť podľa odseku 14 a

a)  náklady na vymoženie ktorej by pravdepodobne presiahli výťažok vymáhania,
b) vymáhanie ktorej by, vzhľadom na známe pomery dlžníka, neviedlo hoci len k čiastočnému  uspokojeniu pohľadávky,
c) ktorá je v období najmenej tri roky bezvýsledne vymáhaná od dlžníka alebo od iných osôb,               od  ktorých môže byť vymáhaná alebo  
d)  vymáhanie ktorej je spojené s nadmernými ťažkosťami, pričom je zrejmé, že ďalšie vymáhanie by neviedlo hoci len k čiastočnému uspokojeniu pohľadávky. 

–––––––––––––––––––––––––––––––––––-
26)  § 829 až 841 Občianskeho zákonníka. 

 (20) Ak dlžník uhradí pohľadávku, ktorú Slovenský rozhlas odpísal, nepovažuje sa táto úhrada za plnenie bez právneho dôvodu a dlžník nemá nárok na vrátenie zaplatenej sumy.

(21) Slovenský rozhlas  vedie účtovníctvo podľa osobitného predpisu^27). Účtovná závierka musí byť overená audítorom^28) a po schválení radou zverejnená v Obchodnom vestníku^29) najneskôr do konca štvrtého mesiaca nasledujúceho účtovného roka.

 (22)  Slovenský rozhlas vypracuje v termíne určenom radou a predloží na schválenie národnej rade výročnú správu o činnosti a hospodárení Slovenského rozhlasu. Výročná správa sa predkladá národnej rade po skončení kalendárneho roka, najneskoršie do 30. apríla. Výročná správa obsahuje:

a)  prehľad a vyhodnotenie plnenia úloh a povinností Slovenského rozhlasu stanovených týmto  
     zákonom a osobitným predpismi^1),
b) vyhodnotenie vysielania programovej služby podľa kritérií určených radou,
c)  stanovisko rady k vyhodnoteniu vysielania programovej služby,
d)  účtovnú závierku a zhodnotenie základných údajov v nej obsiahnutých,
e)  výrok audítora k účtovnej závierke,
f)   stanovisko dozornej rady k účtovnej závierke a k výsledku hospodárenia Slovenského rozhlasu 
g)  zmeny v zložení orgánov Slovenský rozhlas, ku ktorým došlo v priebehu roka,
h)  ďalšie údaje určené radou. 

(23) Slovenský rozhlas zverejňuje národnou radou schválenú výročnú správu o svojej činnosti a hospodárení na svojej internetovej stránke, v mieste svojho sídla a vydáva ako neperiodickú publikáciu. 
                                                                                                     
§ 26
Financovanie Slovenského rozhlasu 

(1)	Príjmy Slovenského rozhlasu  sú najmä:

a)  koncesionárske poplatky podľa osobitného predpisu,^18)
b)  dotácia zo štátneho rozpočtu podľa zákona o štátnom rozpočte na príslušný rozpočtový rok, 
     určená ako kompenzácia štátu za osoby oslobodené od platenia koncesionárskych poplatkov 
     podľa osobitného predpisu,^30)
c)  príjmy z vysielania reklamy a sponzorovaných programov,
d)  príjmy z prenájmu a predaja majetku Slovenského rozhlasu,
e)  úroky z vkladov v bankách a z finančných investícií,
f)   dary od fyzických osôb a právnických osôb,
g)  dedičstvo v prospech Slovenského rozhlasu,
h)  granty od fyzických osôb a právnických osôb na plnenie úloh vo verejnom záujme,
i)   príjmy z rozpočtu obcí a vyšších územných celkov na plnenie úloh vo verejnom záujme,
j)   príjmy z vydavateľskej  činnosti,
k)  príjmy za poskytnuté služby vrátane príjmov z predaja licenčných práv.

	(2) Slovenskému rozhlasu možno poskytnúť dotáciu zo štátneho rozpočtu, podľa zákona o štátnom rozpočte na príslušný rozpočtový rok, 

(3) Slovenský rozhlas tvorí zo zisku z činnosti Slovenského rozhlasu a zo zisku z podnikania Slovenského rozhlasu po zdanení rezervný fond. Rezervný fond sa používa prednostne na úhradu straty. O ďalšom použití rezervného fondu rozhoduje rada.
	
––––––––––––––––––––––––––––––
27)  Zákon č. 563/1991 Zb. o účtovníctve v znení neskorších predpisov.
28)  Zákon Národnej rady Slovenskej republiky č. 73/1992 Zb. o audítoroch a o Slovenskej komore 
       audítorov v znení neskorších predpisov.
29)  Nariadenie vlády Slovenskej republiky č. 100/1993 Z. z. o Obchodnom vestníku v znení 
       nariadenia vlády Slovenskej  republiky č. 50/1998 Z. z.
30)  § 6 zákona Národnej rady Slovenskej republiky č. 212/ 1995 Z. z.  v znení neskorších predpisov.

	(4) Finančné prostriedky Slovenského  rozhlasu sa vedú na účtoch v bankách  so sídlom     
v Slovenskej republike.

	(5) Slovenský rozhlas je povinný v termíne na predloženie návrhu zákona o štátnom rozpočte predložiť národnej rade návrh rozpočtu Slovenského rozhlasu na nasledujúci kalendárny rok. Súčasťou predkladaného návrhu je stanovisko Ministerstva financií Slovenskej republiky.
	    							 
	(6) Slovenský rozhlas môže podnikať nad rámec svojej činnosti. Podnikanie musí byť v súlade  so všeobecne záväznými právnymi predpismi, s poslaním Slovenského rozhlasu a s jeho a povinnosťami ustanovenými týmto zákonom a osobitným predpisom^1). Peňažné prostriedky z podnikania Slovenského rozhlasu sa vedú na samostatnom účte; náklady z podnikania musia byť pokryté výnosmi z podnikania.

	(7) Finančné prostriedky Slovenského rozhlasu ani ďalší nehnuteľný majetok Slovenského rozhlasu hnuteľný majetok Slovenského rozhlasu sa nesmú použiť na financovanie politickej strany a politického hnutia, ani v prospech kandidáta na volenú funkciu.

(9) Kontrolu hospodárenia Slovenského rozhlasu vykonáva Ministerstvo financií Slovenskej republiky. Na výkon tejto kontroly sa vzťahujú základné pravidlá kontrolnej činnosti podľa osobitného predpisu.^31)

	(10) Za použitie prostriedkov uvedených v § 25 ods. 3 v rozpore s ustanoveniami tohto zákona 
alebo v rozpore so stanoveným účelom môže Ministerstvo financií SR uložiť penále vo výške 0,02 % z neoprávnene použitej sumy za každý deň neoprávneného použitia, najviac však do výšky dvojnásobku neoprávnene použitej sumy. Penále je príjmom štátneho rozpočtu.
	
§ 27
Prechodné ustanovenia

(1) Slovenský rozhlas  zriadený podľa doterajších predpisov sa považuje za zriadený podľa tohto zákona. Slovenský rozhlas  je právnym nástupcom Česko-slovenského rozhlasu  na území Slovenskej republiky, a to v rozsahu ustanovenom osobitným predpisom.^32)

 (2) Majetok štátu, ktorý je ku dňu účinnosti tohto zákona v  správe Slovenského rozhlasu prechádza  dňom 1. januára 2002 na Slovenský rozhlas.           

(3) Výkon práv k rozhlasovým programom, ktoré vyrobil Česko-slovenský rozhlas  na Slovensku, patrí Slovenskému rozhlasu. Slovenský rozhlas  má právo využívať rozhlasové programy vyrobené Česko-slovenským rozhlasom  k 1. júlu 1991. Slovenský rozhlas  má právo využívať rozhlasové programy vyrobené Česko-slovenským rozhlasom  po 1. júli 1991 v rozsahu určenom na základe zmlúv uzavretých s Česko-slovenským rozhlasom  a Českým rozhlasom. Autorské práva, práva výkonných umelcov a s nimi súvisiace majetkové práva usporiada tak, ako to vyplýva zo zmlúv s Česko-slovenským rozhlasom  a Českým rozhlasom, ak z týchto zmlúv nevyplýva inak. Právo využívať   rozhlasové  programy, ku ktorým právo využívania nadobudol Česko-slovenský rozhlas  od zahraničných subjektov, prechádza na Slovenský rozhlas. 

(4) Autorské práva a práva príbuzné autorskému právu,^3) ktoré nadobudol Slovenský rozhlas   pred nadobudnutím účinnosti tohto zákona prechádzajú na Slovenský rozhlas zriadený týmto zákonom.

	(5) Funkčné obdobie členov Rozhlasovej rady  zvolených  podľa doterajších predpisov sa skončí odo dňa nadobudnutia účinnosti tohto zákona. 

––––––––––––––––––––––––––––––––––––––––-
31)  § 8 až 13 zákona Národnej rady Slovenskej republiky č.  10/1996 Z. z. o kontrole v štátnej správe.
32)  Zákon č. 597/1992 Zb. o zrušení Česko-slovenského rozhlasu, Česko-slovenskej televízie  
       a Česko-slovenskej tlačovej kancelárie.

(6) Ústredný riaditeľ Slovenského rozhlasu zvolený podľa doterajších predpisov sa považuje
za generálneho riaditeľa podľa tohto zákona. Funkčné obdobie ústredného riaditeľa Slovenského rozhlasu nie je týmto zákonom dotknuté.

(7) Generálny riaditeľ je povinný predložiť rade písomné vyhlásenie o súlade svojej funkcie a činnosti s týmto zákonom do 30 dní od nadobudnutia účinnosti tohto zákona. 

(8) Národná rada zvolí nových členov rady podľa tohto zákona do 30 dní od nadobudnutia účinnosti tohto zákona. Členovia rady zvolení podľa doterajších predpisov môžu byť opätovne zvolení za členov rady podľa tohto zákona. 

(9) Na prvej schôdzi rady, ktorú zvolá predseda príslušného výboru národnej rady, sa žrebom rozhodne, ktorým piatim členom sa skráti funkčné obdobie na dva roky, ktorým piatim členom na štyri roky a ktorým piatim členom zostane šesťročné funkčné obdobie    

(10) Rada zvolí členov dozornej rady podľa tohto zákona do 30 dní od svojho zvolenia.

(11) Rada je povinná predložiť národnej rade na schválenie návrh Štatútu rady do 30 dní             od svojho zvolenia.

(12) Generálny riaditeľ je povinný predložiť rade na schválenie návrh Štatútu Slovenského rozhlasu  do 60 dní od nadobudnutia účinnosti tohto zákona.

(13) Generálny riaditeľ je povinný predložiť do 31. októbra 2001 Ministerstvu financií Slovenskej republiky a Ministerstvu kultúry Slovenskej republiky na schválenie súpis nehnuteľného majetku štátu v správe Slovenského rozhlasu, ktorý prechádza do vlastníctva  Slovenského rozhlasu podľa odseku 2. 

§ 28
Zrušovanie  ustanovenie

Zrušujú sa:

1. zákon Slovenskej národnej rady č. 255/1991 Zb. o Slovenskom rozhlase v znení zákona Slovenskej 
    národnej rady č. 483/1992 Zb., zákona Národnej rady Slovenskej republiky č. 166/1993 Z. z.,  
    zákona Národnej rady Slovenskej republiky č. 83/1995 Z. z., zákona Národnej rady Slovenskej 
    republiky č. 321/1996 Z. z. a zákona č. 335/1998 Z. z., 

2. zákon Národnej rady Slovenskej republiky  č. 166/1993 Z. z. o opatreniach v oblasti rozhlasového
    a televízneho vysielania v znení zákona Národnej rady Slovenskej republiky č. 321/1996 Z. z., 
    zákona Národnej rady Slovenskej republiky č. 380/1996 Z. z., zákona č. 285/1997 Z. z. a zákona             
    č. 308/2000 Z. z.

3. § 2 ods. 1 písm. a) bod 8 a § 53 zákona Národnej rady Slovenskej republiky č. 303/1995 Z. z. o rozpočtových pravidlách v znení zákona Národnej rady Slovenskej republiky  č. 386/1996 Z. z., zákona č. 358/1997 Z. z., zákona č. 377/1998 Z. z., zákona č. 348/1999 Z. z. a zákona                         č. 441/2000 Z. z. 

§ 29
		
Účinnosť

	Tento zákon nadobúda účinnosť 1. mája 200,1 okrem § 25, § 26 ods. 1 až 4 a ods. 6 až 7,          § 28 bod 3,  ktoré nadobúdajú účinnosť 1. januára 2002.